Bekende sanger word weer paJay, Mia, Aiden (8) en Luka (2) en Samuel (6). Foto: Facebook via Jay du Plessis Die gewilde sanger en voormalige lid van Eden, Jay du Plessis, het Vrydag op Facebook geskryf hoewel die gesin in ekstase is oor die nuwe pienkvoet wat op pad is, dit “definitief” die laaste keer is dat hy pa gaan word. Die sanger het ook reeds gesê hulle gaan nog ŉ bulletjie in die gesin verwelkom. Jay en sy vrou, Mia, het reeds drie woelwaters – Luka (2), Aiden (8) en Samuel (6). Hy het Aiden, wat uit Mia se vorige verhouding gebore is, aangeneem toe hulle getroud is. Die egpaar is in Augustus 2009 getroud. “Ons het pas uitgevind ons baba van drie maande in mamma Mia se magie is gesond,” het hy geskryf. “Ons is die Here dankbaar vir die groot geskenk.” Hy het geskerts die gesin kan byna hul eie rugbyspannetjie stig. “Nou het ons amper ’n derde van ’n rugbyspan … Ons is geseënd en baie opgewonde.” Hulle het nog nie ŉ naam vir die bulletjie gekies nie. “Ons gaan nou begin soek vir name, en fokus daarop om mamma gesond en rustig te hou.” Besoek Jay se Facebook-blad.